Zjavenia

svätého
Michala
Archanjela

spracované podľa knihy THE GREATNESSES OF SAINT MICHAEL THE ARCHANGEL

Vydal: © Zachej.sk, 2023

Preklad: © Tomáš Koscelanský

Grafika: © Bookwork.sk

Jazyková korektúra: Adriana Reguliová

Biblické citáty sú uvedené podľa oficiálneho katolíckeho prekladu Svätého písma (SSV, 2016).

ISBN 978-80-8211-626-0 ePub

Všetky práva vyhradené. Žiadna časť tejto publikácie sa nesmie reprodukovať v žiadnej podobe ani žiadnym spôsobom (elektronicky, mechanicky, fotokópiami ani iným spôsobom) bez súhlasu vlastníka autorských práv.

29. september

sviatok
svätého Michala
Archanjela

Rozjímanie o patronáte
svätého Michala Archanjela

Archanjelov patronát je blahodarný, osožný a upokojujúci vďaka jeho moci a láske. Láska ho vedie k súcitu a tvoje pokánie k tomu, aby ti pomohol. Moc a láska sú zdrojom jeho schopnosti obraňovať druhých. Jeho mocou sú jeho zásluhy voči Bohu, ktoré nikto nikdy nedokáže vymenovať či spočítať a vďaka ktorým je takým blízkym a dôverným priateľom Boha. Mojžiš a ďalší proroci mali veľkú moc ovládať počasie. O to viac má svätý Michal ako Boží dôverník moc riadiť bytosti neba a zeme.

Veľkosť jeho zhovievavosti a láskavosti k ľuďom je zhodná s veľkosťou jeho moci na nebi. Vďaka svojej zázračnej dobročinnosti je prvým medzi serafínmi, lebo viac než ostatní anjeli vrúcne túži po šťastí ľudí. Vie, že sú členmi tajomného Kristovho tela, a chce ich naplniť svojimi dobrodeniami. Táto dobročinnosť ho niekedy vedie aj k tomu, že koná pokorujúce a nie veľmi vznešene pôsobiace skutky. Raz je opatrovníkom, inokedy lekárom. Jeho dobročinnosť zachránila anjelov a stále zachraňuje duše svojou milosťou a úsilím, aby sa obrátili. Dušiam, ktoré sa kajajú, vyprosuje pred Bohom odpustenie, dáva v nich opäť ožiť milosti, vyháňa z nich vlažnosť a ľahos- tajnosť, udržiava ich v ľútosti, pomáha im zdolávať pokušenia a bráni ich v hodine smrti.

Aká žiarivá je dobročinnosť svätého Michala!

Keby sme sa kdekoľvek a kohokoľvek spýtali na dobrodenia svätého Michala skrze jeho patronát, boli by sme naozaj ohromení! Je nemožné spočítať všetky jeho zjavenia vo Francúzsku, Taliansku, Španielsku, Nemecku, Amerike či v Anglicku, a to nehovoriac o zjaveniach Hebrejom v Starom zákone. Kresťanským kráľom a cisárom pomohol k mnohým víťazstvám, ale pomáhal aj Katolíckej cirkvi počas prenasledovaní, keď bojovala s kacírstvom, aj počas schiziem.

Pre ľudí, mestá či národy vykonal mnoho dobrých skutkov. Ale pokiaľ ide o kresťanov, tých obraňuje zvlášť, a to v rôznych nebezpečenstvách a pohromách každého druhu.

Aj ty, kresťan, neskrývaj pred ním svoj nepokoj, vzývaj ho podľa potrieb tela i duše a on ťa bude chrániť a nikdy ťa neopustí.

V jeho mene a pod jeho patronátom sa všetko stáva tichým a pokojným, všetko nachádza zmier a navracia sa späť k poriadku, pretože diabol uteká pred tvárou svätého Michala.

Koniec ukážky